## Vejledning til hjælp ved ansvarsdeling

Ved uenighed mellem region og kommune om udleveringsforpligtelsen må borgeren aldrig komme i klemme.

Trin 1: Afgør hvem der har initiativpligten og udleverer produktet, hvis begge parter vurderer, det er nødvendigt for borgeren at få det pågældende produkt.

Trin 2: Udfyld skemaet, hvis hospital og kommune er enige om, at sagen skal behandles i Afklaringsudvalget. Skemaet må således først sendes til Afklaringsudvalget, når hospital og kommune har været i dialog herom.

Trin 3: Vejledende afklaring af ansvarsdeling og afregning. Hospitalet og kommunen indsender skema til [sunspl@rm.dk](mailto:sunspl@rm.dk)).

**Vejledning til trin 1: Afgør hvem der har initiativpligten og udleverer produktet, hvis begge parter vurderer, det er nødvendigt**

Der står følgende om Initiativpligten i Afklaringskataloget:

*"I tilfælde, hvor der opstår tvivl om, hvorvidt det er regionen eller kommunen, der er ansvarlig for betaling og levering af et nødvendigt produkt, som begge parter er enige om, er nødvendigt for borgeren, er det vigtigt, at tvivlen ikke kommer borgeren til skade. Den myndighed, der har tættest kontakt med borgeren, skal i givet fald umiddelbart levere det nødvendige produkt til borgeren, hvorefter betalingsspørgsmålet må afklares mellem de involverede myndigheder.*

Når initiativpligten anvendes, forudsættes følgende:

1. At parterne har været i dialog om sagen
2. At parterneer **enige om**, at det pågældende produkt er nødvendig for borger
3. At parterne er enige om, hvem der har den tætteste kontakt med borger og dermed udleverer produktet i første omgang
4. At parterne er enige om, at den part, der gøres ansvarlig for at udlevere produktet, afholder udgiften til produktet
5. At parterne ikke lover noget på hinandens vegne
6. At borgeren får udleveret produktet

Hospitalet har den tætteste kontakt til borgeren når:

* Initiativet for, at borgeren har behov for produktet, kommer fra hospitalet i forbindelse med en behandling (indlæggelse, ambulant besøg, kontrol eller en telefonisk konsultation).

Kommunen har den tætteste kontakt til borgeren når:

* Initiativet for, at der er behov for produktet, kommer fra kommunen eller borgeren.

**Vejledning til trin 2: Udfyld skema**

Hvis parterne ikke kan blive enige om, hvad det primære formål med anvendelsen af produktet er, udfylder de denne skabelon.

|  |  |
| --- | --- |
| **Spørgsmål:** | **Svar:** |
| Hvilket produkt er der tale om? |  |
| Hvilken sammenhæng indgår produktet i? |  |
| Produktet har karakter af et behandlingsredskab når et eller flere af følgende udsagn er dækkende for det primære formål med behandlingsredskabet:   * Produktet er indopereret * Produktet anvendes under indlæggelse * Produktet anvendes mens patienten venter på behandling * Produktet skal tilvejebringe yderligere forbedring af behandlingsresultatet * Produktet skal forhindre forringelse af det opnåede resultat * Produktet anvendes som led i behandlingen, og er en naturlig og nærliggende del af behandlingsindsatsen * Produktet træder i stedet for anden behandling fx medicinsk eller operativ behandling * Produktet har en direkte sammenhæng med behandlingen * Produktet er en integreret del af behandlingen/ behandlingsredskabet * Produktet er iværksat af hospitalet som led i behandling (anbefalet/ordineret) * Produktet og anvendelsen heraf kræver undervisning af hospitalet * Produktet og anvendelsen heraf er under kontrol af hospitalet * Produktet anvendes for at overholde et regime fastsat af hospitaler * Produktet er rettet mod en kronisk eller midlertidig tilstand, som ikke er stationær | Hospitalet begrunder, hvorfor det primære formål med produktet ikke er behandlende: |
| Produktet har karakter af et hjælpemiddel når et eller flere af følgende udsagn er dækkende for det primære formål med hjælpemidlet:   * Produktet er fremstillet/produceret til at kompensere for fysisk eller psykisk funktionsnedsættelse Produktet bidrager til, at borger kan være aktiv deltagende i hverdagen * Produktet medfører en væsentlig lettelse i den daglige tilværelse for borger * Produktet gør borger selvhjulpen i udførelsen af daglige gøremål * Produktet anvendes i hjemmet * Produktet bidrager til, at borger kan være i et erhverv * Produktet anvendes dagligt eller næsten dagligt * Produktet er en integreret del af hjælpemidlet * Produktet er fremstillet/produceret til at kompensere for fysisk eller psykisk funktionsnedsættelse * Produktet er rettet mod en tilstand, som er stationær * Produktet anvendes ikke til at forbedre eller udvikle den nedsatte funktionsevne * Produktet kan anvendes uden specialviden * Produktet kræver ikke lægelig kontrol | Kommunen begrunder, hvorfor det primære formål med produktet ikke er afhjælpende: |
| Produktet har karakter af et træningsredskab når et eller flere af følgende udsagn er dækkende for det primære formål med træningsredskabet:   * Produktet anvendes under træning * Produktet kan øge styrken eller virkningen af træningen * Produktet kan enten ved hjælp af en fast eller variabel styrke øge modstanden * Produktet kan forbedre oplevelsen eller resultatet af at udføre en specifik øvelse * Produktet er en forudsætning for at nå målet med træningen * Produktet tager sigte mod at forbedre, vedligeholde eller hindre forringelse af et aktuelt funktionsniveau * Produktet er en forudsætning for, at der kan opnås samme grad af funktionsniveau som tidligere eller bedst mulige funktionsevne * Produktet anvendes primært under træningen * Produktet er rettet mod en tilstand, som ikke er stationær | Hospitalet/kommunen begrunder, hvorfor det primære formål med produktet ikke er udviklende: |
| Øvrige relevante oplysninger for sagen, eksempelvis beskrivelse af den effekt, produktet har for borgeren |  |
| Kontaktoplysninger |  |

**Vejledning til trin 3: Afklaring af ansvarsdeling og afregning**

Skemaet sendes til Sundhedsplanlægning, Region Midtjylland, [sunspl@rm.dk](mailto:sunspl@rm.dk).

Skemaet skal indeholde en grundig beskrivelse af sagen.

Sagen vurderes efterfølgende af et team bestående af en jurist fra Region Midtjylland, en jurist fra en kommune samt formandskabet og sekretariatet for Arbejdsgruppen til løbende ajourføring af fælles afklaringskatalog om hjælpemidler og behandlingsredskaber[[1]](#footnote-1). Teamets vurdering af en sag er vejledende. I det omfang der opstår afgrænsningsproblemer, der ikke kan løses af teamet, kan sagen forelægges for Sundheds- og Ældreministeriet eller Social- og Indenrigsministeriet.

Teamets vurdering med kontaktoplysninger sendes til begge parter. Parterne er efterfølgende ansvarlige for afregningen.

Sagen sendes efterfølgende til orientering i Arbejdsgruppen til løbende ajourføring af fælles afklaringskatalog om hjælpemidler og behandlingsredskaber.

1. Kommunal formand: Teamleder Louise Lyngsøe, Viborg Kommune

   Regional formand: Ledende terapeut Dorte Bitsch, Regionshospitalet Randers (konstitueret formand)

   Kommunal jurist: Juridisk konsulent Tatiana Hjorth Sørensen, Aarhus Kommune

   Regional jurist: Juridisk konsulent Emma Schäfer Bak, Region Midtjylland

   Sekretariat: AC-fuldmægtig Charlotte Jensen, Region Midtjylland [↑](#footnote-ref-1)